– لا وقيلا عندها ياسر راهو ، ملي انا صغير قد هكة ونسمع بالطيب ولد بن عم بويا يخدم في الحماية وكانوا يقولولوا يخدم في عسكر الحريقة ، برة اكتب قول ثلاثين والا هوما اربعين سنة
– باهي ، ومازال هذا ما عرفتوش زادة : متى دخل الجيش الاسلامي لفتح تونس ؟
– لا هذا فيبالي كاسح شوية ، اما استنى نقلك ، على كلام عمي النوري يرحمو قال هو صغير سمع جدو يحكي كانوا يلعبوا في الديمينو في المركز وجاوا جيش وقفوا بحذاهم وشربوا كاس تاي وشدوا الثنية ، برة قول عام الخطر هذا ، اكتب هكة انت هظاكهو
– باهي مازال هذا …
– ايا سيب بوك يرتاح انت يا طفل فيه البركة
– بالله خليه يتثقف يا نفيسة اوكة فرصة يعرف حاجة ما كانش يعرفها والا تحبوا يطلع كيف خوالو ؟
– يا حسرة عليك كان نخلط عيني نشرمها اما نخاف على عدمها ، هزيت عينك لثقافة محسن و والباشا خواتي ، شبيهم اوكم لاباس عليهم محسوب محسن كيف الطبيب وبكلمتو في السبيطار بعدلي ينصب قدام السبيطار بدبش البالة والكلهم يجيوه ، نسيت ليلة الي طحت من السرير وجيت على مخروقتك وكيفاش هبطك للحادث بلاش صف وكان موش على خاطرو راهم قالولك تكسرت اما مكابرة فيه قالولك ترضريضة وبرة ، تنكر تراه ؟ وهاكة الباشا العزيز ملي ولى يبيع الدخان قدام الليساي والاساتذة الكل ليلو ولاوا وبكلمتو ياخي ولدك وقت يغيب شكون يدخلو موش هو ، محسوب استاذ اعماهم ولى الباشا ، ومازال يتكلم على ثقافة خواتي ، بالله لم عليا عسلك حتى توصل شطرهم
– باهي باهي يا ليتها من كلمة وخليني نكمل نقري الطفل ناقص ياسر راهو في الثقافة العامة …
– ايا باهي شعدنا فيه كمل وايجاني للبيت حاشتي بيك
– لا وقيلا راني ماشي نطول مع الطفل موش قتلك ناقص ياسر وتوة نتكب نرقد هوني
– توة ناوي تقتلني ناقصة عمر ، نحبك تجيب الكرسي وتطلع فوق القلص تمدلي الفاليجة متع الدبش نلقاشي حاجة ما شافوهاش عليا نلبسها في عرس صوفية بنت نفيسة مرت التوفيق بن عمي ، اوكة قلت خير من خسارة الفلوس نلبس دبشاتي القدم
– بالله خلي مرة الاخرى يا من عاش احنا وين والعرس وين
– مالا تعرفشي كيفاش خليلي تقليعة غدوة نمشيشي مع سلسبيل بنت خويا لمارا تجيب الدبش من الخارج والله تشره الحق تحكي عليها سلسبيل وتاخذ الفلوس حتى بالدفعة وفرد مرة نتعداشي معاها نشوف صباط ونعربن على الحجامة من توة نعمل كيراتين ونصبغ تحبلي 200 نلف على الاقل
– يا طفل برة للكوجينة جيبلي كرسي نمد هاكي الفاليجة بالكشي سلسبيل موش فاضية غدوة
مواضيع ذات صلة:
التالي
أنا والسياقة !
لا تفوت
عندما تنهار كفاءاتنا باكية ولكنها ترفض مغادرة الوطن
أكمل القراءة
انقر للتعليق
اترك تعليقا
إلغاء الرد
لن يتم نشر عنوان بريدك الإلكتروني. الحقول الإلزامية مشار إليها بـ *
التعليق
الاسم *
البريد الإلكتروني *
الموقع الإلكتروني
احفظ اسمي، بريدي الإلكتروني، والموقع الإلكتروني في هذا المتصفح لاستخدامها المرة المقبلة في تعليقي.
تصفح أيضا
راجل و سيد الرجال
“وتلة”
نشرت
قبل 3 أسابيع
في
20 ديسمبر 2023
من قبل
ياسين الرباعي Yassine Rebaï
– يا بويا صحابنا الكل خارجين في العطلة كان احنا اهو ديما كادسين في الدار
– هذا برد لا دخول لا خروج تسخن الدنيا ونخرجوا ياخي اذا الناس بايعين عمرهم وتجننوا نقوموا نتبعوهم؟ توة نعملوا ايامات كيف العادة عند حناتك ويتلموا صغار عمك وعمتك وتوة نشريلكم ديمينو واعملوا جو غادي
ياسين الرباعي
– يا راجل راك قهرتني ونهرتني ، في الصيف تقول الدنيا سخونة حتى تبرد الدنيا وفي الشتاء تقول حتى تسخن الدنيا ، والله لا يهمني العطلة هذي تخرجنا للوتيل اوكي حتى راضية اختي ماشية وقاتلي امشيوا معانا
– اما وتيل متاعك وقتو هو؟ وزيد شماشي تارا فيه محسوب كان الماكلة البايتة والمجمرة والسهرية بالشراب وقلة المعروف وحتى التلفزة في البيت يحطوا فبها قنوات متع ڨورّة لا ساس لا راس ، انا تعرفني ها الوتلة لا انا لا هوما
– وانت ماشي للتلفزة باخي يرزيك فيها؟ ماهو نبدلوا الجو والصغار يعوموا قلك بيسين سخونة تشره وكانك على السهرية نسهروها في البيت مع راضية وراجلها والصغار في بيت ، هاكي ماك تعرفها تمشي كان بالوهرة اوكي حضرت المقروض وماشي تهز دبوسة الغاز الصغيرة لقليان القطانية والقلوب ولبراد التاي ، اسمع انا ماشية ماشية راهو اهو نقلك وامك امشيلها انتي والعب معاها الديمينو
– توة أنا مخبي زوز صوردي قلت ندخل الربيع ونبدى المرمة نصلح هاكي الكوجينة ونركب البانو وانت تحب تفرنيهم في الوتيل ، اذا راجل راضية عقلو خف انا مازلت بعقلي راهو
– انتي الناس الكل مجانن عندك ماهو نعرفك ونعرف سعدي الراقد ملي خذيتك وانا من مرمة لمرمة ، نعملوا ليلتين برك يصفى المهم نحب نمشي وعطيت كلمة لاختي اهو نقلك
– يا بويا ا بويا نحب تشريلي ميو باش نعوم وشمبرار قالوا غارقة بيسين الوتيل
– وباية توبيك لقيتشي ما تحل علية ها الليلة توة يجي الصيف ونهزك للبونتا عوم لين تشبع وانا قلتلكم ها الوتلة لا انا لا هوما وزيد انا نصلي والعرا والڨرا غادي ويطيبونا ويديهم بلحم الحلوف جماعة الوتيل ، فم مغلي بالخضرة من عند امك خير من الف وتيل
– ايواه لقاها فيسع ، الصلاة والعبادة جاتو توة اما عينيه مرشقة في البنات طولك يا نهار في التلفزة ميسالش هاكة وساعات تفوتوا الصلاة وهو يقلي حتى نكمل الفيلم ويدخل يتكب يرقد ، اسمع بيت الوتيل سخونة راهي وغير تقلي نتسوقط ونحب نتغطى ونرقد
– لا يا وخي تعرفني ها الشوفاجات ما نحبهمش ونسخن ونخرج ونتبيلك في جرتهم خليني في داري وستر الله مسبول عليا
– عاد اذا ماشي تسكّر السخان في الوتيل وترقد لين ماشين برة اشري ديمينو ونهزوهم عند امك الصغار …
أكمل القراءة
راجل و سيد الرجال
“بروتين”
نشرت
قبل شهر واحد
في
29 نوفمبر 2023
من قبل
ياسين الرباعي Yassine Rebaï
– ابويا ..يا بويا ، ايا تقريني شوية غدوة عندنا امتحان وفمة اسئلة ما عرفتهمش امانك قلي عليهم
– وباية توبيك ، توة شبي عزاك غير تشوف خليقتي تجيك القراية الكل ، باهي هات فيسع الاسئلة قبل ما يبدى الماتش
– اهو هذا ما عرفتوش : لفلاح سبعة بقرات ولانه لم يقم بمراقبتها مع البيطري مرضت 5 بقرات وماتت ، كم بقي له وكم كانت خسارته؟
ياسين الرباعي
– بالله شقعدلوا هذا كان الكازي ؟ اكتب هذا داروا خلات وبرة
– باهي ، ومازال هذا ما عرفتوش زادة : نهضت امك في الصباح الباكر وجهزت فطور الصباح ، حدد كمية البروتينات الموجودة على طاولة الفطور ؟
– لا وقيلا المعلم ما يعرفش امك تصبح امغطة واحنا الباهي فينا يغطس كعبة عليق في البسيسة ويخرج … اكتب الحليب مقطوع هو والزبدة وزيت الزيتونة بويا يستنى في قرض باش نشريوه برة حط زوز والا هوما ثلاثة بروتينات
– باهي مازال هذا ...
– ايا سيب بوك يرتاح انت يا طفل فيه البركة
– بالله خليه يتثقف يا نفيسة اوكة فرصة يعرف حاجة ما كانش يعرفها والا تحبوا يطلع كيف خوالو ؟
– يا حسرة عليك كان نخلط عيني نشرمها اما نخاف على عدمها ، هزيت عينك لثقافة محسن والباشا خواتي ، شبيهم اوكم لاباس عليهم محسوب محسن كيف الطبيب وبكلمتو في السبيطار بعدلي ينصب قدام السبيطار بدبش البالة والكلهم يجيوه ، نسيت ليلة الي طحت من السرير وجيت على مخروقتك وكيفاش هبطك للحادث بلاش صف وكان موش على خاطرو راهم قالولك تكسرت اما مكابرة فيه قالولك ترضريضة وبرة ، تنكر تراه ؟ وهاكة الباشا العزيز ملي ولى يبيع الدخان قدام الليساي والاساتذة الكل ليلو ولاوا وبكلمتو ياخي ولدك وقت يغيب شكون يدخلو موش هو؟ ، محسوب استاذ اعماهم ولى الباشا ، ومازال يتكلم على ثقافة خواتي ، بالله لم عليا عسلك حتى توصل شطرهم
– باهي باهي يا ليتها من كلمة وخليني نكمل نقري الطفل ناقص ياسر راهو وانا مطمان بيك تقريه اهو طلع ما فاهم شيء
أكمل القراءة
راجل و سيد الرجال
“سوري”
نشرت
قبل شهرين
في
15 نوفمبر 2023
من قبل
ياسين الرباعي Yassine Rebaï
-ايا العشاء وتعشيناه شتعدي غدوة يا طفل؟
– لا ما عندنا شي غدوة كان فرانساي وما فيها ما نحفظ ونراجع وانفورماتيك هاكة يعطينا على الفهم وبرة
ياسين الرباعي
– كيف ما فيها ما تحفظ، لين يقريوكم فيها يا ابن الكلب ؟ قوم من قدامي جيب كراستك وايجا
– اسمع انت عندك العصب وموش هكك تقرية الصغار وسع بالك شلعزة والا سيبو نكمل الماعون ونجيه
– انت قلي هكة وبعد ابدى ڨرڨر اني ما نعاون في شي حتى قراية الصغار ، ايا اوكة ولدك قدامك واخطاوني الزوز
– ايجا هنا يا طفل وانت رقيقص كيف بوك ، شنو المحور متاعكم في الفرانساي ؟
– اوكة نحكيوا على العايلة بالسوري وكيفاش رئيس العائلة يحكم وكلمتو هي الي تمشي ، اما بالسوري راهو يااا
– يكب سعدهم شكبولها سعدها القراية ، توة هذا محور يخليوه ! شعندنا فيه ايا قلي كان جاك الموضوع هذا شتكب؟
– ساهل ماهل ياااا ماهو نحكي شنو صاير في دارنا اما بالسوري وبرة
– ناري على الطفل ماشي ياخذ صفر ، احكي عكس الي في دارنا يكب سعدك من طفل وانا بلي نقري وريقي شايح وانت عقلك ندرا وين …